คลอดโผ รองผบก.-ผกก. ตามกำหนดทั่วประเทศ เด็กมี นาย ได้ดิบได้ดี
บิ๊กตู่ ปลื้ม โผรอง ผบก.-ผกก.กว่า 2,000 ตำแหน่ง คลอดตามฤดูกาลครั้งแรกในรอบหลายปี ทยอยออกตั้งแต่เมื่อช่วงดึกคืนวันที่ 27 พ.ย. เกณฑ์พิจารณาจากความเหมาะสม ความรู้ความสามารถ อาวุโส และเยียวยาผู้ถูกโยกย้ายไม่เป็นธรรม แต่หลัง 6 เดือนจะประเมินประสิทธิภาพการทำงานอีกครั้ง เพราะฉะนั้นจะมีการพิจารณาปรับย้ายทุก 6 เดือน รอบนี้เด็กนายเด็กนักการเมืองยังฉลุย ส่วนตำแหน่งรอง ผกก.-สว. ให้แต่ละ บช.ออกคำสั่งเองได้เลย แก้ปัญหาปี 62 มีตำรวจเกษียณอายุราชการกว่า 6 พันนาย ก.ตร.อนุมัติให้เปิดสมัครจัดสรรอัตราทดแทนตำแหน่ง 5 งานหลักแล้ว,โผรอง ผบก.-ผกก.คลอดแล้ว เปิดเผยขึ้นที่ห้องประชุม 1 ตร. เมื่อเวลา 14.00 น. วันที่ 28 พ.ย. พล.อ.ประยุทธ์ จันทร์โอชา นายกรัฐมนตรีและ รมว.กลาโหม เป็นประธานการประชุม ก.ตร.ครั้งที่ 11/2562 โดยมี พล.ต.อ.จักรทิพย์ ชัยจินดา ผบ.ตร.และรอง ผบ.ตร.เข้าร่วมประชุม มีวาระสำคัญได้แก่ การจัดสรรตำแหน่งที่ว่างจากการเกษียณอายุราชการของข้าราชการตำรวจประจำปีงบประมาณ 2562 และการแต่งตั้งข้าราชการตำรวจ ใช้เวลาประชุม 1 ชม.,พล.อ.ประยุทธ์ จันทร์โอชา กล่าวว่า เรื่องการแต่งตั้งข้าราชการตำรวจระดับรอง ผบก.-ผกก.เป็นครั้งแรกในรอบหลายปีที่เป็นไปตามกรอบระยะเวลา ก.ตร.กำหนดเสร็จสิ้นภายในวันที่ 30 พ.ย. แต่แต่งตั้งเสร็จสิ้นก่อนกำหนด ไม่ทำให้เกิดปัญหาเหมือนที่ผ่านมา คำสั่งที่ออกเป็น 4 กลุ่มคือ รอง ผบก.หมุนเวียน ผกก.เลื่อนขึ้นเป็นรอง ผบก. ผกก.หมุนเวียน และรอง ผกก.ขึ้นเป็น ผกก. ทั้งหมดรวมกัน 2,000 กว่าตำแหน่ง พิจารณาจากความเหมาะสม ความรู้ความสามารถ และเยียวยาผู้ถูกโยกย้ายไม่เป็นธรรม การโยกย้ายผิดฝาผิดตัวไม่ตรงความรู้ความสามารถ ให้ผู้ที่มีอันดับอาวุโสได้เลื่อนตำแหน่ง จากนี้กำชับในที่ประชุมหลังผ่าน 6 เดือน ให้ประเมินประสิทธิภาพการทำงาน ดังนั้นการโยกย้ายจะทำได้ทุก 6 เดือน ความรับผิดชอบผู้บังคับบัญชาทุกระดับชั้นคือ การดูแลผู้ใต้บังคับบัญชาให้อยู่ในกรอบการปฏิบัติหน้าที่สุจริต ตนเน้นย้ำเรื่องสุจริต แม้ข้าราชการตำรวจจะมีรายได้น้อย แต่เมื่อสมัครเข้ามาแล้วต้องอุทิศกายและใจ สิ่งสำคัญต้องมีทัศนคติที่ดีต่อประเทศชาติ ฝากไปถึงตำรวจทุกคน ทุกหน่วยงานต้องร่วมมือกัน,พล.ต.ท.ปิยะ อุทาโย โฆษก ตร. กล่าวว่า การ แต่งตั้งข้าราชการตำรวจระดับรอง ผบก. และ ผกก.เสร็จสิ้น 99 เปอร์เซ็นต์ เหลือตำแหน่งสายงานพิเศษเชี่ยวชาญเฉพาะทางที่ขออนุมัติ ก.ตร.ได้แก่ นักบินตำรวจ 4 นาย เทคโนโลยีสารสนเทศ 1 นาย เจ้าหน้าที่กองพิสูจน์หลักฐาน (พฐ.) 8 นาย เจ้าหน้าที่ตรวจสอบภายใน 6 นาย และ รร.นรต. 1 นาย สำหรับการแต่งตั้งรอง ผกก.และ สว. ก.ตร.กำหนดให้เป็นอำนาจของ ผบช.ทุกหน่วย จากนี้ให้แต่ละ บช.ดำเนินการได้เลย ให้มีผลพร้อมกันวันที่ 13 ธ.ค. รายงานตัววันที่ 16 ธ.ค. วันนี้ที่ประชุม ก.ตร.หารือเรื่องอัตราเกษียณข้าราชการตำรวจ เนื่องจากปี 2562 ข้าราชการตำรวจเกษียณมากถึง 6,293 อัตรา แยกเป็นระดับสัญญาบัตร 1,683 อัตรา ชั้นประทวน 5,225 อัตรา,ที่ประชุมมีมติว่า เพื่อให้สนองนโยบายของรัฐบาลจะเปิดสมัครจัดสรรอัตราทดแทนตำแหน่งที่เกษียณ 5 งานหลัก ได้แก่ กลุ่มกิจการถวายความปลอดภัย 1,598 อัตรา กลุ่ม 2 สืบสวนและปราบปราม 3,953 อัตรา กลุ่ม 3 งานปราบปรามยาเสพติด 320 อัตรา กลุ่ม 4 งานความมั่นคง 3 จังหวัดชายแดนภาคใต้ ที่ผ่านมาได้ 1,800 อัตรา ปีนี้ให้เพิ่มอีก 50 อัตรา และกลุ่มสุดท้ายตอบสนองด้านอาชญากรรมออนไลน์ อาชญากรรมทางเทคโนโลยี อนุมัติให้ 406 อัตรา นายกฯให้พิจารณาใน 2 ประเด็น ได้แก่ การสรรหาบุคลากรที่มีความรู้ใหม่สอดคล้องต่อการพัฒนาประเทศ ไม่ว่างานนิติวิทยาศาสตร์ งานเทคโนโลยี และผู้มีความรู้เกี่ยวกับคอมพิวเตอร์ โปรแกรมเมอร์ ให้พิจารณาผู้หญิงในอัตราที่เหมาะสม เนื่องจากหลายงาน เช่น วิทยาศาสตร์และเทคโนโลยีผู้หญิงทำงานได้รอบคอบ โฆษก ตร.กล่าว,พล.ต.ท.ปิยะกล่าวต่อว่า ส่วนอีกวาระ องค์กรกลางให้ ตร.กำหนดตำแหน่งตามกฎ ก.ตร.ว่าด้วยการกำหนดตำแหน่งข้าราชการ ก.ตร.เห็นชอบให้ใช้ตามกฎกลาโหมของทหารทั้งหมดมาเป็นแนวทางของกฎ ก.ตร. หลังประชุม ก.ตร.นำวาระนี้เสนอต่อ นายวิษณุ เครืองาม รองนายกฯ กรณีต้องกำหนดตำแหน่งขึ้นมา เนื่องจากกรณีการโอนย้ายไปอยู่ในส่วนราชการจะได้กำหนดตำแหน่งที่ชัดเจน ไม่เกิดปัญหาการเทียบตำแหน่ง,มีรายงานด้วยว่า เมื่อช่วงดึกวันที่ 27 พ.ย.มีการเผยแพร่คำสั่งแต่งตั้งโยกย้ายรอง ผบก. และ ผกก.ประจำปี 2562 จำนวน 4 คำสั่ง ได้แก่ คำสั่ง 674/2562 จำนวน 571 นาย คำสั่ง 675/2562 จำนวน 661 นาย คำสั่ง 676/2562 จำนวน 660 นาย และคำสั่ง 677/2562 จำนวน 537 นาย รวมทั้งสิ้น 2,429 ตำแหน่ง อาทิ พ.ต.อ.ทินกร รังมาตย์ รอง ผบก.ปส.3 นรต.46 มือทำงานยาเสพติด สำนักงาน พล.ต.อ.วรพงษ์ ชิวปรีชา อดีตรอง ผบ.ตร. โยกมาเป็นรอง ผบก.ตม.3 พ.ต.อ.มนตรี เทศขัน รองผบก.อคฝ. นรต.46 ขยับมาเป็น รอง ผบก.ป. รวมทั้ง พ.ต.อ.ทินกร สมหวังดี ผกก.สน.พระโขนง มือสอบสวนคดีสำคัญ ขึ้นเป็นรอง ผบก.อก.บช.น. พ.ต.อ.ทำนุรัฐ คงมั่น รอง ผบก.กต.8 สายตรง พล.ต.อ.เฉลิมเกียรติ ศรีวรขาน อดีตรอง ผบ.ตร.ขยับมาเป็น รอง ผบก.ทท.1 พ.ต.อ.อภิรัฐ พุ่มกุมาร ผกก.สน.บางมด นรต.47 สายตรง พล.ต.ท.อำพล บัวรับพร ผบช.ภ.1 ขึ้นเป็นรอง ผบก.อก.ภ.1 พ.ต.อ.พิษณุ อรุณศรี รอง ผบก.ทล. นรต.44 สายตรง พล.ต.อ.ชัยยะ ศิริอำพันธุ์กุล เลขาธิการ ปปง. กลับถิ่นเก่า เป็นรอง ผบก.ภ.จ.เชียงราย พ.ต.อ.ก้องชาติ เลี้ยงสมทรัพย์ ผกก.สภ.บ้านด่าน จ.บุรีรัมย์ นรต.53 สายตรงบ้านใหญ่ นายเนวิน ชิดชอบ ขึ้นรอง ผบก.ภ.,จ.บุรีรัมย์ พ.ต.อ.อดุลย์ ชัยประสิทธิกุล ผกก.สส. ภ.จ.บุรีรัมย์ นายตำรวจติดตามนายศักดิ์สยาม ชิดชอบ รมต.คมนาคม ได้ดีเป็นรอง ผบก.ภ.จ.บุรีรัมย์ พ.ต.อ.ชาคริต มงคลศรี ผกก.ฝอ.บก.ทท.3 สายบ้านโชคชัย ขยับคืนถิ่นเก่าเป็นรอง ผบก.ทล. พ.ต.อ.พรทวี สมวงค์ ผกก.สุวินทวงศ์ นรต.55 กลับถิ่นเก่าเป็น ผกก.โชคชัย พ.ต.ท.จรินทร์ ลำลึก รอง ผกก.จร.สน.พลับพลาไชย 2 นรต.51 อดีตนายเวร พล.ต.อ.พงศพัศ พงษ์เจริญ อดีตรอง ผบ.ตร. ได้ดีขยับขึ้นเป็น ผกก.สน.บุปผาราม พ.ต.ท.ชยเดช ไคยฤทธิ์ รอง ผกก.ดส.บช.น. นรต.53 ได้แรงหนุนจากบ้านโชคชัย ขึ้นเป็น ผกก.ปพ.บก.สส.ภ.2 พ.ต.ท.ธนากร อ่อนทองคำ รอง ผกก.กลุ่มงานเก็บกู้วัตถุระเบิด บก.สปพ. นรต.54 นายตำรวจติดตาม พล.ต.ท.กฤษฎา พันธุ์คงชื่น ได้แรงหนุนขยับขึ้นเป็น ผกก.กลุ่มงานเก็บกู้วัตถุระเบิด บก.สปพ. พ.ต.ท.ธีรศักดิ์ จันทราพิพัฒน์ รอง ผกก.1 บก.ป. สายตรง ผบก.สส.บช.น. ขึ้นข้ามหน่วยมาเป็น ผกก.สส.4 บก.สส.บช.น. พ.ต.ท.ปกกิจ คล้ายเพ็ชร รอง ผกก.ตม.จ.สมุทรปราการ นรต.55 รุ่นเดียวกัน พ.ต.อ.ดวงโชติ สุวรรณจรัส ขึ้นเป็น ผกก.ตม.จ.เชียงใหม่ พ.ต.ท.คมสัน บดิกาญจน์ รอง ผกก.ป.สน.บางนา นรต.55 ได้แรงหนุนจากบ้านโชคชัย ขึ้นเป็น ผกก.สน.นิมิตรใหม่ พ.ต.ท.นิมิตร นูโพนทอง นว. (สบ 3) ตร. นรต.56 นายเวร พล.ต.อ.มนู เมฆหมอก ได้แรงผลัก ขยับขึ้นเป็น ผกก. (ปฏิบัติงาน กอ.รมน.) สกพ. พ.ต.ท.เผด็จ งามละม่อม รอง ผกก.5 บก.ป. นรต.55 สายตรง พล.ต.ต.จิรภพ ภูริเดช ผบก.ป. ขึ้นเป็น ผกก.สส.1 บก.สส.บช.น.
บิ๊กตู่ ปลื้ม โผรอง ผบก.-ผกก.กว่า 2,000 ตำแหน่ง คลอดตามฤดูกาลครั้งแรกในรอบหลายปี ทยอยออกตั้งแต่เมื่อช่วงดึกคืนวันที่ 27 พ.ย. เกณฑ์พิจารณาจากความเหมาะสม ความรู้ความสามารถ อาวุโส
โผตำรวจ,แต่งตั้งโยกย้าย,รอง ผบก.,ผกก.,ประยุทธ์ จันทร์โอชา,ข้าราชการตำรวจ,ข่าวหน้า1